**Zmluva o nájme a poskytnutí služieb č.**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“)

(ďalej len „zmluva“)

**Článok 1**

**Zmluvné strany**

1. **Objednávateľ CULTUS Ružinov, a.s.**

sídlo: Ružinovská 28, 820 09 Bratislava

zastúpený: Andrea Kozáková – predseda predstavenstva

 – člen predstavenstva

IČO: 35 874 686

DIČ: 2021773941

IČ DPH: SK2021773941

bankové spojenie: Tatra banka, a.s.

BIC: TATRSKBX

IBAN: SK32 1100 0000 0026 2670 5802

Zapísaná v Obchodnom registri na Okresnom súde Bratislava I, oddiel: Sa, vložka č. 3262/B

(ďalej len ako „*objednávateľ*)

**1.2 Dodávateľ**

Právna forma:

Sídlo:

Zastúpený:

IČO:

DIČ :

(ďalej len ako „*dodávateľ“* alebo spolu ako *„zmluvné strany“*)

*Preambula*

*Táto zmluva sa uzatvára na základe uskutočneného verejného obstarávania na predmet zákazky „Prenájom a montáž stanov a doplnkového sortimentu na podujatí „Ružinovské hodové slávnosti 2018“ kde dodávateľ predložil najnižšiu cenovú ponuku.*

**Článok II**

**Predmet plnenia zmluvy**

2.1 Predmetom tejto zmluvy je záväzok dodávateľa prenajať a vykonať montáž stanov a ich osvetlenia na podujatí organizovanom objednávateľom a záväzok objednávateľa zaplatiť za riadne dodané plnenie dodávateľovi dohodnutú cenu, a to za podmienok dohodnutých v tejto zmluve.

* + 1. Záväzok dodávateľa je vymedzený takto:

- Hliníkový stan o rozmeroch 8m x 4m - 1 ks,

- Hliníkový stan o rozmeroch 6m x 3m – 1ks,

- Osvetlenie stanov.

Stany musia obsahovať bočné steny.

Plnenie zahŕňa dovoz a odvoz predmetu nájmu, montáž a demontáž predmetu nájmu.

2.1.3 Dodávateľ je povinný zabezpečiť plnenie zákazky výlučne certifikovanými produktmi, ktoré spĺňajú všetky zákonné normy a nariadenia.

**Článok III**

**Termín a miesto dodania**

3.1 Dodávateľ je povinný dodať predmet zmluvy v mieste plnenia v dňoch **29.09.-30.09.2018**, a to takto:

 - dňa 28.09.2018 montáž predmetu nájmu,

 - dňa 30.09.2018 po 21:00 hod. demontáž predmetu nájmu.

3.2 Miestom plnenia predmetu zmluvy je Park Andreja Hlinku v Bratislave v mestskej časti Ružinov.

**Článok IV**

**Cena a platobné podmienky**

4.1 Cena za predmet zmluvy je stanovená dohodou zmluvných strán v zmysle zákona č. 18/1996 Z.z. o cenách v znení neskorších predpisov na základe predloženej cenovej ponuky dodávateľa vo výške ................. EUR bez DPH (cena slovom: ................................... EUR ......................... centov).

4.2 V dohodnutej cene za poskytnuté služby sú zahrnuté všetky náklady dodávateľa súvisiace s predmetom poskytovanej služby v zmysle tejto zmluvy.

4.3 Dodávateľ je oprávnený vyhotoviť faktúru najskôr deň po dni riadneho splnenia predmetu zmluvy. Platbu za realizované služby vykoná objednávateľ za preukázateľne riadne a včas dodané služby na základe faktúry do 30 dní odo dňa jej doručenia objednávateľovi. Faktúra bude obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Objednávateľ neposkytne dodávateľovi preddavok.

4.4 V prípade, že faktúra nebude obsahovať všetky náležitosti daňového dokladu, objednávateľ má právo vrátiť faktúru dodávateľovi na opravu alebo doplnenie. V takom prípade začne nová

 30-dňová lehota splatnosti faktúry plynúť po doručení opravenej alebo doplnenej faktúry.

**Článok V**

**Spôsob plnenia**

5.1 Dodávateľ sa zaväzuje, že predmet zmluvy poskytne riadne a včas s odbornou starostlivosťou.

5.3 Dodávateľ vyhlasuje, že je poistený pre prípad škôd spôsobených svojimi zamestnancami.

5.4 Dodávateľ je pri vykonávaní predmetu zmluvy viazaný v dohodnutom rozsahu pokynmi objednávateľa. Dodávateľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom, ak poskytovateľ mohol túto nevhodnosť zistiť pri vynaložení odbornej starostlivosti.

5.5 Objednávateľ je oprávnený vykonať priebežne kontrolu plnenia povinností riadne poskytnúť službu, v prípade zistenia chybne vykonávaných služieb môže objednávateľ požadovať od dodávateľa, aby zistené nedostatky odstránil okamžite na mieste plnenia a dodávateľ sa zaväzuje takto reklamované nedostatky poskytovaných služieb odstrániť okamžite na mieste plnenia.

5.6 Zmluvné strany sa zaväzujú písomne si oznamovať všetky skutočnosti, ovplyvňujúce plnenie predmetu zmluvy po stránke obsahovej, termínovej a v nadväznosti na podmienky uzatvárania dohôd o zmenách.

5.7 Nedodržanie záväzku splnenia predmetu zmluvy v dohodnutom množstve, kvalite, termíne a prevedení zo strany dodávateľa, budú zmluvné strany považovať za podstatné porušenie tejto zmluvy (§345 Obchodného zákonníka).

**Článok VI**

**Práva a povinnosti zmluvných strán**

6.1 Objednávateľ sa zaväzuje:

* poskytnúť včasné a kompletné informácie a podklady na zabezpečenie poskytnutia predmetu zmluvy,
* spolupracovať pri všetkých činnostiach vyplývajúcich z predmetu zmluvy,
* bezodkladne informovať dodávateľa o prípadných zmenách pri objednávaní predmetu zmluvy.

6.2 Dodávateľ sa zaväzuje:

* poskytovať služby na kvalitnej a profesionálnej úrovni v rozsahu tejto zmluvy,
* poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami právnych predpisov ktoré sa na poskytované služby vzťahujú a v zmysle podmienok dohodnutých v tejto zmluve,
* pri zariaďovaní požadovanej služby konať s potrebnou odbornou starostlivosťou podľa pokynov objednávateľa,
* chrániť záujmy objednávateľa súvisiace s poskytovaním služieb, podľa tejto zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
* bezodkladne po zistení písomne upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
* dodržiavať všetky pokyny objednávateľa k poskytovaniu služieb a na požiadane informovať objednávateľa o priebehu poskytovania služieb podľa tejto zmluvy.

6.3 Dodávateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane objednávateľa, ktorá vznikla v dôsledku porušenia povinností dodávateľa vyplývajúce pre neho z tejto zmluvy alebo všeobecne záväzných právnych predpisov platných v SR.

**Článok VII**

**Reklamačné podmienky**

7.1 Všetky zistené nedostatky sa prednostne riešia okamžite na mieste plnenia. V prípade nedostatkov na predmete plnenia, ktoré dodávateľ neodstránil okamžite na mieste plnenia má objednávateľ nárok na primeranú zľavu z ceny za predmet plnenia.

7.2 Zmluvné strany sa zaväzujú riešiť prípadné spory predovšetkým vzájomnou dohodou. V prípade neurovnania sporov zmierom bude ďalej spor rozhodovať miestne a vecne príslušný súd Slovenskej republiky podľa ustanovení Občianskeho súdneho poriadku.

7.3 Právne vzťahy touto zmluvou výslovne neupravené sa riadia príslušnými ustanoveniami Obchodného zákonníka v platnom znení ako aj ostatnými všeobecne záväznými právnymi predpismi.

**Článok VIII**

**Zmluvné pokuty a sankcie**

8.1 V prípade, že dodávateľ nedodrží termín plnenia, dohodnutý v bode 3.1 tejto zmluvy, uhradí objednávateľovi zmluvnú pokutu vo výške 100 % z ceny bez DPH nesplneného rozsahu predmetu zmluvy podľa tejto zmluvy. Zaplatením zmluvnej pokuty nie je dotknutý nárok objednávateľa na náhradu škody, pričom zmluvná pokuta sa nezapočítava na úhradu škody, ktorá by objednávateľovi vznikla porušením zmluvných povinností poskytovateľa.

8.2 V prípade omeškania objednávateľa s úhradou faktúry uhradí tento dodávateľovi úrok z omeškania vo výške 0,5 % za každý deň omeškania z dlžnej sumy.

**Článok IX**

**Záverečné ustanovenia**

9.1 Ak nie je v tejto zmluve uvedené inak, riadia sa vzťahy medzi zmluvnými stranami z nej vyplývajúce a vznikajúce ustanoveniami Obchodného zákonníka a súvisiacimi všeobecne záväznými právnymi predpismi SR.

9.2 Táto zmluva patrí medzi povinne zverejňované zmluvy (vrátane dodatkov zmlúv) podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) a § 47a ods.1 Občianskeho zákonníka (zákona č. 40/1964 Zb. v znení neskorších predpisov).

9.3 Zmluva nadobúda platnosť a je pre zmluvné strany záväzná dňom podpisu oprávnenými zástupcami oboch zmluvných strán.

9.4 Táto zmluva nadobúda účinnosť dňom nasledujúcim po dni jej zverejnenia na webovom sídle

 objednávateľa.

9.5 Zmeny a doplnenia k tejto zmluve sú platné len v písomnej forme a v ďalšom sa stávajú jej neoddeliteľnou súčasťou.

9.6 Táto zmluva je vyhotovená v štyroch vyhotoveniach, z ktorých každé má platnosť originálu.

 Jedno vyhotovenie obdrží dodávateľ a tri vyhotovenia obdrží objednávateľ.

9.7 Táto zmluva sa uzatvára po vzájomnej dohode oboch zmluvných strán. Obe zmluvné strany prehlasujú, že túto zmluvu uzavreli na základe svojej slobodnej vôle a svojim podpisom potvrdzujú súhlas s podmienkami a záväzkami v tejto zmluve.

Za objednávateľa: Za dodávateľa:

V Bratislave, dňa V Bratislave, dňa

.................................... ..........................................

 Andrea Kozáková

predseda predstavenstva

 riaditeľka

.....................................

člen predstavenstva